Gholfklub samel R20000 in danksy bokskenking – DieHoorn
Gholfklub samel R20000 in danksy bokskenking
Die wenners van die ses springbokke is Morné Greeff, naaslinks, en Ben van Wyk, naasregs. Johan Schoeman, regs, het die bokke geskenk. Paul Stroebel, klubkaptien staan links. Foto: Higgo Jacobs
Deur Higgo Jacobs
DIE Oudtshoorn Gholfklub het die afgelope paar weke R20000 ingesamel danksy die skenking van ses springbokke deur Johan Schoeman, uitvoer-ende hoof van Klein Karoo Edms Bpk en gewese klubkaptein van die klub.
Volgens Paul Stroebel, huidige klubkaptein, het die klub boekies laat druk waarvan die kaartjies as deel van die klub se fondsinsamelingsprojek ver-koop is. Die lede het altesame tagtig boekies se kaartjies verkoop.
Saterdag (27 Julie) het Schoeman, Salie Oosthuizen, Dirk Kuhn en WM Badenhorst toe op Schoeman se plaas noord van die Beervleidam tussen Aberdeen en Willowmore die springbokke gaan jag. Dit was Stroebel en Jurie Neethling se taak om die bokke aan te jaag in die rigting van die jagters.
“Dit was nie ’n maklike taak nie, want die bokke is wild en die noordewind het gewaai dat die stof staan,” vertel Stroebel.
Vyf bokke is uiteindelik platgetrek.
Die name van die wenners van die ses springbokke is reeds Woensdagaand, 24 Julie, bekend gemaak.
Ben van Wyk het vier bokke gewen en Morné Greeff en sy pa, Fanie, het twee gewen.
Volgens van Wyk het Skillie Pretorius sy bokke vir hom bewerk en dit baie goed gedoen.
Biltong, droëwors met lekker vet en speserye in, kookvleis om af te kook vir die maak van heerlike wildspasteie, of wat ’n kreatiewe kok ook al daar-mee kan optower.
Greef het hul bokke self bewerk.
Die geld wat ingesamel is, word gebruik om te help betaal vir ’n Jacobson-setperkmasjien ter waarde van sowat R450000 wat reeds aangekoop en in gebruik is.
Stroebel het vir Schoeman bedank vir die skenking wat ’n welkome finansiële inspuiting vir die klub tot gevolg gehad het.
DIE rugbyspan van Dysselsdorp Rangers het Saterdag sy onoorwonne status in die SWD Karoo-streekliga behou deur 19-19 gelykop te...
Skaakspelers blink uit
Skaakspelers van die Laerskool Wesbank het sertifikate ontvang by die onlangse Oudussa-skaaktoernooi. Hier van links is Jayden du Plessis,...
Klubdag ’n groot sukses
Deur Higgo Jacobs MEER as R30000 is Saterdag ingesamel in Oudtshoorn Gholfklub se jaarlikse fondsinsamelingsprojek wat daarop gemik is...
Elmé gekies vir Wes-Kaapse atletiekspan
Elmé Botha van die Hoërskool Oudtshoorn wat ook gekies is vir die Wes-Kaapse span wat van gister af aan...
Elme behaal reeds kwalifiserende afstande
Elmé Botha, ’n leerder van die Hoërskool Oudtshoorn, het tydens die hoërskole-atletiekbyeenkoms Saterdag (28 Februarie) in die De Jagersportstadion...
Oudtshoorn Rolbalklub se ope vroue- en ope manskampioen
Helena Wagener, links, en Hennie van Greu-nen is vanjaar die Oudtshoorn Rolbalklub se ope vroue- en ope manskampioen. Wagener...
Salman wen 143ste Oudtshoorn Parkrun
Deur Garnett Wicomb BOOI Salman het Saterdag die 143ste Oudtshoorn Parkrun by Surval Olive Estate met ’n vinnige tyd...
Deur Higgo Jacobs DIE Oudtshoorn Gholfklub se stableford-gholfdag Saterdag is gewen deur Piet Swanepoel met ’n telling van 43 punte....
All Blacks vergroot voorsprong op KaroostreekpunteleerVerkragter vir 20 jaar tronk toe gestuur